રદ નોટો બેંકોમાં જમા કરાવવા માટે સરકારે ૫૦ દિવસનો સમય આપ્યો હતો. આ ૫૦ દિવસ આખો દેશ તમામ કામ-ધંધા પડતા મૂકીને બેંકોની લાઇનોમાં જ ઉભો રહી ગયો હતો. પરિણામે કરોડો માનવ કલાક વેડફાયા હતા. લોકોએ માણસો ભાડે રાખીને બેંકોમાંથી નોટો એક્સચેંજ કરાવી લીધી હતી. આ બદલ લાઇનમાં ઉભા રહેતા લોકોને તગડું કમિશન મળતું હતું. ગરીબો અને મધ્યમ વર્ગના પરિવારો સહિત સૌ કોઇ હેરાન-પરેશાન થઇ ગયા હતા. જેઓ ધનવાન અને વગદાર હતા તેમની જૂની નોટો ઘર બેઠાં જ ઠેકાણે પડી ગઇ હતી.